Patulinum
Patulinum, linguis vernacularibus saepe patulin, nomine IUPAC "4-hydroxy-4H-furo[3,2-c]pyran-2(6H)-one", est mycotoxinum animalibus, fortasse igitur hominibus, infestum. E fungis microscopicis quibusdam provenit qui morbos in fructus maturos inficiunt. Praecipue a Penicillio expanso, parasito malorum, producitur. Oportet patulinum e sucis pomacioque excludere si fieri poterit. Id praesertim boná oeconomia apothecarum et officinarum atque reiectú pomorum morbidorum efficitur.